b'\n_START_ARTICLE_\nPolperro\n_START_SECTION_\nToponim\n_START_PARAGRAPH_\nIme Polperro izhaja iz kornijske besede porthpyra, kar morda pomeni pristani\xc5\xa1\xc4\x8de, imenovano po svetem Piranu, vendar pa Ekwall meni, da "Pyra" ali "Pira" ni osebno ime in da je "Perro" ime za potok. Zgodnji obliki sta Portpira (1303) in Porpira (1379). Kapela svetega Petra de Porthpyre je omenjena leta 1398, naslednje zapisane oblike so iz obdobja vladavine kralja Henrika VIII.: Polpyz kot "ribji bazen" (verjetno napaka za Polpyr), Poulpirrhe, Poul Pier in Poulpyrre (v zapisu Johna Lelanda).\n_START_SECTION_\nZgodnja zgodovina\n_START_PARAGRAPH_\nPolperro je od srednjega veka spadal pod pristojnost dveh starih in lo\xc4\x8denih dvorcev: Raphael  v \xc5\xbeupniji Lansallos, zahodno od reke Pol, ki te\xc4\x8de po sredi vasi, in Killigarth na vzhodu v \xc5\xbeupniji Talland , kar je omenjeno v Domesday Book (zemlji\xc5\xa1ki knjigi)._NEWLINE_\xc5\xbde v 13. stoletju je bil Polperro znano ribi\xc5\xa1ko naselje in prvi\xc4\x8d zapisano v kraljevem dokumentu iz leta 1303.\n_START_SECTION_\nSodobna doba\n_START_PARAGRAPH_\nDatacija starej\xc5\xa1ega pomola v Polperru je negotova. Verjetno je bil zgrajen pod pokroviteljstvom gospodarja dvorca Raphael, ki je imel v lasti pristani\xc5\xa1\xc4\x8de in njegove pravice. Novej\xc5\xa1i pomol v Polperru, tudi neznane starosti, je ume\xc5\xa1\xc4\x8den malo globlje v morje skoraj v \xc4\x8drti vzhod\xe2\x80\x93zahod. Zgrajen je bil pred letom 1774, ko je bil po\xc5\xa1kodovan v nevihti. Po njej sta Thomas Long iz Penheala in gospodar dvorcev Raphael iz Lansallosa pla\xc4\x8dala popravilo. Deli pristani\xc5\xa1\xc4\x8da so bili obnovljeni po uni\xc4\x8denju v neurju 19. in 20. januarja 1817, ko je bilo 30 velikih \xc4\x8dolnov, dve ribi\xc5\xa1ki ladji in ve\xc4\x8d manj\xc5\xa1ih \xc4\x8dolnov uni\xc4\x8denih, velik del naselja, tudi Green in Peak Rock, \xc5\xa1tevilne hi\xc5\xa1e pa je pometlo v morje. Neurje na sre\xc4\x8do ni zahtevalo \xc5\xbeivljenj. Ta nevihta z orkanskim vetrom je povzro\xc4\x8dila \xc5\xa1kodo na premo\xc5\xbeenju od Plymoutha pa vse do Land\'s Enda.  Novembra 1824 je bil najhuj\xc5\xa1i vihar do tedaj: tri hi\xc5\xa1e so bile uni\xc4\x8dene, en celoten pomol in pol drugega sta bila odplavljena in skoraj 50 \xc4\x8dolnov v pristani\xc5\xa1\xc4\x8du je bilo razbitih na ko\xc5\xa1\xc4\x8dke. Od \xc5\xa1estih ladij, ki so pre\xc5\xbeivele, je bila le ena ribi\xc5\xa1ka. Nov pomol je bil zasnovan tako, da je naselje bolje \xc5\xa1\xc4\x8ditil. 9. decembra 1708 je jadrnico generala Easta Indiamana Albemarle veter zanesel na kopno z dragocenim tovorom diamantov, kave, popra, svile in indiga v bli\xc5\xbeini Polperra (natan\xc4\x8den kraj brodoloma \xc5\xa1e znan). _NEWLINE_Jonathan Couch je bil vrsto let va\xc5\xa1ki zdravnik in napisal zgodovino vasi, pa tudi razli\xc4\x8dna dela iz naravoslovne zgodovine (zlasti iz ihtiologije). Delo Zgodovina Polperra, 1871, je po njegovi smrti objavil sin Thomas Quiller Couch z veliko skraj\xc5\xa1avami. Couch je objavil dve seriji \xc4\x8dlankov v reviji Notes and Queries \xe2\x80\x93 The Folklore of a Cornish Village 1855 in 1857, ki so bili vklju\xc4\x8deni v Zgodovino Polperra, prav tako njegov opis o\xc4\x8detovega \xc5\xbeivljenja. Skupaj s svojim medicinskim in znanstvenim delom je skrbel za dobro po\xc4\x8dutje ribi\xc4\x8dev in razcvet ribi\xc5\xa1tva. _NEWLINE_Lepota Polperra je \xc5\xbee dolga leta magnet za umetnike. Slavni \xc4\x8de\xc5\xa1ki slikar Oskar Kokoschka je ob odkritju Polperra med 1939 in 1940 tu \xc5\xbeivel eno leto.\n_START_SECTION_\nTihotapstvo\n_START_PARAGRAPH_\nV 12. stoletju je tihotapljenje Polperro razvilo v pristani\xc5\xa1\xc4\x8de.  Svoj vrhunec je doseglo v 18. stoletju, ko je britanska vojna z Ameriko in Francijo spro\xc5\xbeila visoko obdav\xc4\x8ditev uvo\xc5\xbeenega blaga, zaradi \xc4\x8desar so lokalni ribi\xc4\x8di pove\xc4\x8dali svoje prihodke s prikritim uvozom alkoholnih pija\xc4\x8d, tobaka in drugih dobrin iz Guernseyja in od drugod. Do poznega 18. stoletja je bila zelo uspe\xc5\xa1na trgovina s tihotapljenjem prek Polperra pod nadzorom Zephaniaha Joba (1749\xe2\x80\x931822), lokalnega trgovca, ki je postal znan kot "tihotapski bankir". Obalna stra\xc5\xbea je bila bolj organizirana v 19. stoletju, zagrozili so z zelo strogimi kaznimi, kar je zmanj\xc5\xa1alo tihotapljenje. Del ju\xc5\xbenozahodne obalne poti (South West Coast Path) so uporabljali uradniki za pregledovanje obale in iskanje tihotapcev. Danes jo upravlja in vzdr\xc5\xbeuje National Trust, bibavi\xc4\x8dni pas pa pripada vojvodini Cornwall\n_START_SECTION_\nTurizem\n_START_PARAGRAPH_\nV 20. stoletju je turizem postal glavna dejavnost Polperra. Vas je dostopna po zraku prek Plymoutha ali Newquayja, z vlakom prek \xc5\xbeelezni\xc5\xa1ke postaje Looe, po cesti in z ladjo. Ocenjeno je bilo, da je vas \xc5\xbee poleti leta 1970 obiskalo pribli\xc5\xbeno 25.000 ljudi dnevno. Obiskovalcem ni bil ve\xc4\x8d dovoljen dostop z avtomobilom, morali so ga pustiti na glavnem parkiri\xc5\xa1\xc4\x8du v Crumplehornu severno od vasi in iti pe\xc5\xa1 (pol milje). Zabavne, vendar ozke ulice v vasi, niso primerne za avtomobilski promet._NEWLINE_Znamenitosti Polperra so ju\xc5\xbenozahodna obalna pe\xc5\xa1pot (South West Coast Path) od Dorseta so Somerseta, ki je dolga 1000 km, te\xc4\x8de skozi vas in se vije po lokalni slikoviti obali, zlasti po bli\xc5\xbenjem zalivu Talland Bay. Proti zahodu te\xc4\x8de pot mimo treh velikih pla\xc5\xbe proti Foweyju: pla\xc5\xbea Lansallos, Lantivit Bay in Lantic Bay. [20] V vasi je muzej (Polperro Heritage Museum), posve\xc4\x8den ribi\xc5\xa1tvu in tihotapljenju , na Harbourside v starem skladi\xc5\xa1\xc4\x8du za predelavo rib, v katerem hranijo zanimive fotografije o zgodovini vasi. Na voljo so vodeni sprehodi po vasi, mogo\xc4\x8de je najeti plovilo za ogled obale in opazovanje delfinov in tjulnnjev.\n_START_SECTION_\nRibi\xc5\xa1tvo\n_START_PARAGRAPH_\nRibolov je tradicionalna glavna dejavnost dru\xc5\xbein. [25] \xc5\xbde stoletja so lovili sardele in jih predelovali. Ribe se hranijo ob ju\xc5\xbeni obali Cornwalla in v poznem poletju je mogo\xc4\x8d bogat ulov. Ribe nasolijo in stiskajo, stranski izdelek je zbrano olje, ki se uporablja za ogrevanje in razsvetljavo. Sardele izva\xc5\xbeajo v vso Evropo. V 20. stoletju so se jate rib zmanj\xc5\xa1ale in sardele so kot steber gospodarstva Polperra v 1960-ih zamrle. Pribli\xc5\xbeno 12 komercialnih ribi\xc5\xa1kih plovil \xc5\xa1e vedno lovi bokoplute (Pleuronectiformes), pokrova\xc4\x8de, rakovice, morske \xc5\xbeabe (Lophius), skate, polake (Pollachius), ostri\xc5\xbee in trske. Sve\xc5\xbee ribe in morske sade\xc5\xbee je mogo\xc4\x8de kupiti na pomolu.'